2. Kúpna cena, spôsob platby
Kúpna cena, resp. záloha na kúpnu cenu, za tovar, ktorý je predmetom zákazky, sa platí v hotovosti v pokladni HORNBACH alebo bankovým prevodom na účet HORNBACH (kúpna cena, resp. záloha na kúpnu cenu tovaru sa považuje za zaplatenú až momentom pripísania platby na bankový účet HORNBACH) v lehote splatnosti 14 kalendárnych dní odo dňa vystavenia zákazky. Záväzok HORNBACH objednať tovar na objednávku vznikne len v prípade úplného zaplatenia kúpnej ceny, resp. zálohy na kúpnu cenu (termín dodania tovaru sa automaticky predlžuje o lehotu do pripísania platby na bankový účet HORNBACH).
Dodacie podmienky sa dohodnú individuálne pre každú zákazku v závislosti od dostupnosti objednaného tovaru na sklade HORNBACH, resp. v závislosti od dodacích lehôt obchodných dodávateľov HORNBACH. Dodacia lehota objednaného tovaru je uvedená v kalendárnych týždňoch a označuje predpokladaný termín dodania tovaru na predajňu HORNBACH (nie na miesto dodania v prípade dohodnutej dopravy). Čas dodania tovaru sa primerane predlžuje o čas trvania dôvodov vyššej moci (skutočnosti nepredvídateľné, prípadne predvídateľné, ale neovplyvniteľné, pričom majú vplyv na včasné vyhotovenie alebo dodanie objednaného tovaru napr.: štrajky, opatrenia orgánov verejnej moci, prírodné živly a katastrofy). Pokiaľ sa v dôsledku vyššej moci stane plnenie HORNBACH (i) nemožným, jeho povinnosť dodať tovar zákazníkovi zaniká (ii) splniteľným len pri zvýšených hospodárskych nákladoch, môže HORNBACH od kúpnej zmluvy odstúpiť. Zákazník môže odstúpiť od kúpnej zmluvy z dôvodu vyššej moci výhradne pri dodaní tovaru, ktorý mu ešte nebol dodaný. Tovar bude vydaný osobe uvedenej na zákazke alebo osobe, ktorá sa preukáže zákazkou a písomným plnomocenstvom od osoby, ktorá si zákazku objednala. Zakúpený tovar musí byť vyzdvihnutý pri skladovom tovare do 4 týždňov (i) odo dňa zaplatenia, resp. odo dňa zaplatenia zálohy (ii) pri tovare na objednávku do 4 týždňov odo dňa obdržania výzvy k odberu tovaru. Po uplynutí týchto lehôt si HORNBACH vyhradzuje právo účtovať zákazníkovi poplatok za skladné vo výške 1,66 EUR za každý začatý deň až do dňa skutočného prevzatia tovaru. Ak zo strany zákazníka nepríde k prevzatiu tovaru v lehote 2 mesiacov, je HORNBACH oprávnený odstúpiť od zmluvy a tovar predať tretej osobe a uplatňovať si voči zákazníkovi okrem skladného aj náhradu všetkých nákladov, ktoré mu s neprevzatím tovaru vznikli. Nebezpečenstvo škody na tovare prechádza na zákazníka okamihom prevzatia tovaru od HORNBACH, resp. od dopravcu alebo, ak tak neurobí včas, okamihom, keď mu HORNBACH, resp. dopravca umožní nakladať s tovarom.